FINNOMENA Market Alert: ตลาดหุ้นร่วงทั้งเอเชีย นำโดย Nikkei ลบกว่า 2% - FINNOMENA
ดัชนี Nikkei 225 ปิดตลาดช่วงเช้าปรับตัวลง 2.17% หลังนักลงทุนกังวลความตึงเครียดระหว่างรัสเซียและยูเครน โดยหุ้น SoftBank Group ฉุดตลาดในวันนี้หลังปรับตัวลง 4%
14 ก.พ. 2565

ดัชนี Nikkei 225 ปิดตลาดช่วงเช้าปรับตัวลง 2.17% หลังนักลงทุนกังวลความตึงเครียดระหว่างรัสเซียและยูเครน โดยหุ้น SoftBank Group ฉุดตลาดในวันนี้หลังปรับตัวลง 4%
ด้านดัชนี Hang Seng ก็ปรับตัวลง 1.51% จากการแพร่ระบาดของ COVID-19 เป็นระลอกที่ 5 โดยผู้ว่าการออกมาเผยว่าจัดการกับสถานการณ์อย่างหนักและใกล้ถึงขีดสูงสุดของการควบคุมสถานการณ์ พร้อมเผยว่าทางการจีนจะให้ความช่วยเหลือในบางส่วน เช่น สนับสนุนชุดตรวจและอุปกรณ์สำหรับการกักตัว
ขณะที่ดัชนีทั่วเอเชียก็รับแรงกดดันจากปัจจัยข้างต้นเช่นกัน ส่งผลให้ดัชนี KOSPI ปรับตัวลง 1.56% ดัชนี CSI300 ปรับตัวลง 1.19% ดัชนี SET ปรับตัวลง 0.77%
FINNOMENA Investment Team มองว่าตลาดยังคงได้รับแรงกดดันจากความตึงเครียดระหว่างรัสเซียและยูเครน รวมไปถึงการปรับขึ้นอัตราดอกเบี้ยของ Fed ดังนั้น แนะนำทยอยสะสมตามสัดส่วนในพอร์ตแนะนำ หรือหากกังวลต่อความผันผวนในระยะนี้อาจรอความชัดเจนทั้งประเด็นความตึงเครียดและแนวโน้มอัตราดอกเบี้ยในการประชุม Fed ราวกลางเดือนมีนาคมนี้
Source: Investing, CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
ตลาดหุ้นเอเชีย
แชร์บทความ: